***Το μυστικό του σκοτεινού θαλάμου*** (ιαπωνικά: ダゲレオタイプの女‎) είναι ρομαντική ταινία τρόμου του 2016 σε σενάριο και σκηνοθεσία του Κιγιόσι Κουροσάβα. Πρόκειται για μια συμπαραγωγή ανάμεσα στην Ιαπωνία, τη Γαλλία και το Βέλγιο. Στην ταινία πρωταγωνιστούν οι ηθοποιοί Ταχάρ Ραχίμ, Κονστάνς Ρουσό, Ολιβιέ Γκουρμέ, Ματιέ Αμαλρίκ και Μαλίκ Ζιντί.

Πλοκή
-----

Ο Στεφάν, ο οποίος είναι διάσημος φωτογράφος μόδας, ζει απομονωμένος σε ένα ερειπωμένο σπίτι που βρίσκεται στα προάστια του Παρισιού, μαζί με την κόρη του και μούσα του , τη Μαρί. Ο Στεφάν έχει μια εμμονή με τον απροσδόκητο θάνατο της γυναίκας του και φτιάχνει τις δαγκεροτυπίες της καθημερινά, χρησιμοποιώντας την κόρη του ως μοντέλο. Για να γίνει αυτό, η Μαρί πρέπει να μένει ακίνητη για αρκετή ώρα, ενώ φορά ένα παλιομοδίτικο μπλε φόρεμα.

Ο Ζαν, ένας νεαρός Παριζιάνος που είναι ο νέος βοηθός του Στεφάν, ερωτεύεται τη Μαρί. Ενοχλείται από τις μακράς διάρκειας φωτογραφήσεις και, μαζί με τη Μαρί, προσπαθεί να βρει έναν τρόπο για να απαλλάξει τον Στεφάν από την εμμονή που τον ταλανίζει. Ο Ζαν αποφασίζει να πείσει τον Στεφάν να πουλήσει την ακίνητη περιουσία του. Τα χρήματα που θα απάρει από την πώληση θα μπορούσαν να χρησιμοποιηθούν για να ξεκινήσει εκ νέου τη ζωή του αλλού — από τη μια για τον Ζαν, που θέλει να ζήσει με τη Μαρί, και από την άλλη για τον φωτογράφο, που μπορεί να ξαναφτιάξει το φωτογραφικό του στούντιο. Παρ' όλα αυτά, τα πράγματα δεν πάνε όπως τα σχεδίαζαν.

Ηθοποιοί
--------

* Ταχάρ Ραχίμ ως Ζαν
* Κονστάνς Ρουσό ως Μαρί
* Ολιβιέ Γκουρμέ ως Στεφάν
* Μαριέ Αμαλρίκ ως Βενσάν
* Μαλίκ Ζιντί ως Υομά
* Βαλερί Σιμπιλιά ως Ντενίζ
* Ζακ Κολάρ ως Λουί

Κυκλοφορία
----------

Η ταινία *Το μυστικό του σκοτεινού θαλάμου* έκανε την παγκόσμια πρεμιέρα της στο Διεθνές Φεστιβάλ Κινηματογράφου του Τορόντο του 2016 στις 11 Σεπτεμβρίου 2016. Κυκλοφόρησε επίσης στην Ιαπωνία στις 15 Οκτωβρίου 2016, και στη Γαλλία στις 8 Μαρτίου 2017.  Στη συνέχεια, προβλήθηκε στο 21ο Διεθνές Φεστιβάλ Κινηματογράφου του Μπουσάν, στο 29ο Διεθνές Φεστιβάλ Κινηματογράφου του Τόκιο, στο Nippon Connection του 2017, καθώς και στο Japan Cuts του 2017.

Παραπομπές
----------

1. 1 2 3 4  Ανακτήθηκε στις 10  Νοεμβρίου 2021.
2. ↑  Gester, Julien (31 Μαρτίου 2015). «Kurosawa, un visage français». *Libération*. Αρχειοθετήθηκε από το πρωτότυπο στις 29 Οκτωβρίου 2020. Ανακτήθηκε στις 13 Οκτωβρίου 2019.
3. ↑  Schilling, Mark (12 Οκτωβρίου 2016). «Kiyoshi Kurosawa's cinematic apparitions». *The Japan Times*. Ανακτήθηκε στις 13 Οκτωβρίου 2019.
4. ↑  «Daguerrotype». *Japan Society*. Αρχειοθετήθηκε από το πρωτότυπο στις 12 Μαΐου 2021. Ανακτήθηκε στις 13 Οκτωβρίου 2019.
5. ↑  «黒沢清、「ダゲレオタイプの女」ワールドプレミアで"夢のよう"と感慨ひとしお». *映画ナタリー*. 12 Σεπτεμβρίου 2016. Ανακτήθηκε στις 13 Οκτωβρίου 2019.
6. ↑  «西島秀俊が黒沢清「ダゲレオタイプの女」舞台挨拶に登壇「僕、出てないけどね」». *映画ナタリー*. 15 Οκτωβρίου 2016. Ανακτήθηκε στις 13 Οκτωβρίου 2019.
7. ↑  «フランスに愛される黒沢清監督 「ダゲレオタイプの女」がいよいよ現地で公開». *映画.com*. 5 Μαρτίου 2017. Ανακτήθηκε στις 13 Οκτωβρίου 2019.
8. ↑  «黒沢清「新しい一章の始まり」、釜山映画祭で「ダゲレオタイプの女」の意義語る». *映画ナタリー*. 9 Οκτωβρίου 2016. Ανακτήθηκε στις 13 Οκτωβρίου 2019.
9. ↑  «黒沢清監督、海外デビューに感慨「初めて国籍から離れて人間ドラマを作った」». *映画.com*. 27 Οκτωβρίου 2016. Ανακτήθηκε στις 13 Οκτωβρίου 2019.
10. ↑  «Daguerreotype». *Nippon Connection*. 2017. Ανακτήθηκε στις 13 Οκτωβρίου 2019.
11. ↑  Lucca, Violet (17 Ιουλίου 2017). «Interview: Kiyoshi Kurosawa». *Film Comment*. Ανακτήθηκε στις 13 Οκτωβρίου 2019.

Εξωτερικοί σύνδεσμοι
--------------------

* Επίσημος ιστότοπος (στα ιαπωνικά)
* *Το μυστικό του σκοτεινού θαλάμου*   στην IMDb